Document ID: 32007D0500

ROZHODNUTIE KOMISIE
zo 16. júla 2007,
ktorým sa mení a dopĺňa rozhodnutie 2001/781/ES, ktorým sa prijíma príručka prijímajúcich orgánov a glosár písomností, ktoré sa môžu doručovať podľa nariadenia Rady (ES) č. 1348/2000 o doručovaní súdnych a mimosúdnych písomností v občianskych alebo obchodných veciach v členských štátoch
[oznámené pod číslom K(2007) 3365]
(2007/500/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1348/2000 z 29. mája 2000 o doručovaní súdnych a mimosúdnych písomností v občianskych a obchodných veciach v členských štátoch (1), a najmä na jeho článok 17 písm. a),
po konzultácii s výborom zriadeným podľa článku 18 nariadenia (ES) č. 1348/2000,
keďže:
(1)
Na vykonávanie nariadenia (ES) č. 1348/2000 bolo nevyhnutné zostaviť a uverejniť príručku obsahujúcu informácie o prijímajúcich orgánoch určených podľa článku 2 uvedeného nariadenia. Príručka je uvedená v prílohe I k rozhodnutiu Komisie 2001/781/ES z 25. septembra 2001, ktorým sa prijíma príručka prijímajúcich orgánov a glosár písomností, ktoré sa môžu doručovať podľa nariadenia Rady (ES) č. 1348/2000 o doručovaní súdnych a mimosúdnych písomností v občianskych alebo obchodných veciach v členských štátoch (2).
(2)
Na základe zmien informácií oznámených Komisii Francúzskom podľa článku 2 ods. 4 nariadenia (ES) č. 1348/2000 je potrebné príručku zmeniť a doplniť.
(3)
Rozhodnutie 2001/781/ES by sa preto malo zodpovedajúcim spôsobom zmeniť a doplniť,
PRIJALA TOTO ROZHODNUTIE:
Jediný článok
Príručka obsahujúca informácie o prijímajúcich orgánoch v prílohe I k rozhodnutiu 2001/781/ES sa mení a dopĺňa v súlade s prílohou k tomuto rozhodnutiu.
Toto rozhodnutie je určené členským štátom.
V Bruseli 16. júla 2007

Labels: 12
11
15
18